burgasdotpro/wikipedia huggingface dataset:
Barking and Dagenham

Barking and Dagenham (oficiálny názov - "London Borough of Barking and Dagenham"), je mestským obvodom na východe Londýna je súčasťou Vnútorného Londýna.
Mestský obvod obývajú prevažne robotníci a zahrňuje nasledujúce štvrte:
Väčšina obytných budov bola postavená v čase činnosti Rady Londýnskeho grófstva v medzivojnovom období 1918–1939. Hlavná vlna osídlenia tohto územia, predovšetkým ako únik zo slumov v "East Ende", vznikla potom čo významná automobilová a chemické firmy vybudovali svoje závody v "Dagenhame". Potom čo v 80. rokoch došlo k poklesu priemyslovej výroby, presunula sa zamestnanosť do sektoru služieb, ktorej rozvoj bol vyvolaný zvyšujúcim sa počtom príslušníkov strednej triedy. 
Táto mestská časť hraničí s - Haveringom na východe; časť hranice je tvorená riekou Rom – Newhamom na západe; väčšinu hranice vytvára rieka Roding; - s Bexley a Greenwichom na juhu s hranicou vedúcou riekou Temža. Na severe vytvára výbežok medzi Redbridge a Haveringom.
Tento londýnsky obvod vznikol v roku 1965 z väčšej časti oblastí Barking a Dagenham, ktoré boli začlenené do Veľkého Londýna z Essexu. 
Doprava.
Doprava v tomto predmestí je zaisťovaná hlavne trasou londýnskeho metra "District Line", ktorá prechádza oblasťou od východu na západ so zastávkami – "Barking, Upney, Becontree, Dagenham Heathway a Dagenham East". Barking má rovnako spojenie prostredníctvom "Hammersmith and City Line", "c2c", "one" a "Silverlink" národnej železnice. Železničné zastávky sú tiež v "Dagenham Dock" a "Chadwell Heath".
Južná časť obvodu hraničiaca s Temžou je v dosahu časti "London Riverside" dopravného systému "Thames Gateway". V súčasnosti sa uvažuje o úprave nových verejných priestranstiev, obytných štvrtí a rozvoji dopravnej infraštruktúry, vrátane ďalších staníc linky "c2c", rozšírenie DLR a vybudovaní Východolondýnskeho tranzitu ("East London Transit").
Vzdelanie.
Medzi vzdelávacie inštitúcie v tomto obvode patrí "Barking College" a "All Saints School", a stredné školy "Dagenham" a "Roman Catholic"
Slepota

Slepota môže byť:
Mayflower

Mayflower bola anglická plachetnica, typ galeóna, spustená v roku 1615. Stala sa známou ako symbol európskej kolonizácie. 
Prevážala anglických separatistov, známych ako Otcovia pútnici, z mesta Plymouth do Ameriky. Loď mala 102 pasažierov a 25 až 30 člennú posádku. 
Loď odplávala z Anglicka 6. septembra 1620 (juliánsky kalendár) a po 66 dňovej ceste, ktorú poznačila choroba s dvomi obeťami, zakotvila v Cape Cod Bay neďaleko budúceho mesta Plymouth v Massachusetts, Spojené štáty (ktoré sa neskôr stalo hlavným mestom kolónie Plymouth). Pôvodne mala loď zakotviť v ústí rieky Hudson River, ale odchýlila sa od kurzu. 
S prichádzajúcou zimou loď ostala na pobreží a 21./31. marca 1621 sa všetci pasažieri, ktorí obývali loď počas zimy, vydali na pobrežie. 5./15. apríla 1621 sa Mayflower vrátila do Anglicka. V roku 1623, rok po smrti kapitána Christophera Jonesa, bola loď pravdepodobne rozobraná v Rotherhithe (Londýn).
Vladimir Alexandrovič Vojevodskij

Vladimir Alexandrovič Vojevodskij (; * 4. jún 1966, Moskva, Rusko, vtedy Ruská SSR, ZSSR – † 30. september 2017, New Jersey, USA) bol ruský matematik. Bol známy predovšetkým vďaka práci v algebrickej geometrii a algebrickej topológii a špeciálne vďaka vypracovaniu teórie homotópií pre algebrické variety. V roku 2002 dostal Fieldsovu medailu.
Andrej Jurievič Okuňkov

Andrej Jurievič Okuňkov (; * 26. júl 1969, Moskva, Rusko, vtedy Ruská SSR, ZSSR) je ruský matematik. Zaoberá sa predovšetkým teóriou reprezentácie a jej aplikáciami v oblastiach algebraickej geometrie, matematickej fyziky, teórie pravdepodobnosti a teórie špeciálnych funkcií. Je nositeľom Fieldsovej medaily za rok 2006.
Michael Hartley Freedman

Michael Hartley Freedman (* 21. apríl 1951, Los Angeles, Kalifornia, USA) je americký matematik. Je známy predovšetkým vďaka práci okolo Poincarého domnienky, za ktorú v roku 1986 dostal Fieldsovu medailu.
Curtis Tracy McMullen

Curtis Tracy McMullen (* 21. máj 1958, Berkeley, Kalifornia, USA) je americký matematik. Je známy predovšetkým vďaka práci v oblastiach dynamických systémov, hyperbolickej geometrie a teórie Teichmüllerových priestorov. V roku 1998 dostal Fieldsovu medailu.
Williamsburg Bridge

Williamsburg Bridge je visutý most v New York City, ktorý preklenuje rieku East River a spája Lower East Side v Manhattane s časťou Williamsburg v Brooklyne.
Výstavba začala v roku 1896 a 19. decembra 1903 bol most slávnostne otvorený, pričom náklady na výstavbu predstavovali 24,2 milióna USD. Od svojho dokončenia do roku 1924 bol najdlhším visutým mostom na svete (podľa najdlhšej visutej časti). Tento štatút potom získal Bear Mountain Bridge. Hlavné rozpätie mosta je dlhé 490 m a celková dĺžka mosta medzi kotveniami lán je 2 227 metrov. Mostovka je široká 36 m. Svetlá výška mosta v jeho strede meraná od hladiny je 41 m a každá veža je vysoká 102 metrov (tiež od hladiny rieky). 
Spolu s mostom Manhattan Bridge sú jediné dva v New Yorku, ktoré zabezpečujú automobilovú aj koľajovú dopravu. Mostom prejde denne v priemere 106 783 (2008) automobilov. Most má 8 jazdných pruhov cesty Interstate 78, dve koľaje pre Newyorské metro a chodníky pre peších a bicykle.
This Is Noise

This Is Noise je prvý EP americkej melodic hardcorovej skupiny Rise Against. Bol vydaný dňa 3. júla 2007 v Kanade a 15. januára 2008 na iTunes cez vydavateľstvo Geffen Records. Obsahuje skladbu vydanú v rovnakom čase ako album "The Sufferer &amp; the Witness", skladbu nahranú počas "The Unraveling" turné a dve skladby zo soundtracku filmu "Lords of Dogtown".
Európsky zoznam skladieb bol oznámený na MySpace dňa 31. marca 2008. Obsahuje rozdielny obal albumu a rozdielne skladby. Dátum vydania 7. marec 2008 bol pre Nemecko, Spojené kráľovstvo, Švajčiarsko a Taliansko a 11. marec 2008 bol pre Rakúsko.
Give It All

„Give It All“ je skladba americkej melodic hardcorovej skupiny Rise Against, ktorá bola vydaná ako prvý singel z ich tretieho štúdiového albumu "Siren Song of the Counter Culture". Je to rýchla pieseň s pozdĺžnym chorálom väzby a trvá 2:50. Najvyššiu pozíciu dosiahol na #37 v hitparáde "Billboard" Hot Modern Rock Tracks.
Pieseň je použitá v hrách "Rock Band 2", "" a "FlatOut 2".
Diskografia Rise Against

Toto je diskografia americkej melodic hardcorovej skupiny Rise Against, ktorá obsahuje jedno demo, päť štúdiových albumov, dve EP, jedno DVD, desať videoklipov, trinásť singlov, pätnásť B-strán a päť soundtrackov. Tento zoznam neobsahuje prácu členov nahraných so skupinami 88 Fingers Louie, Arma Angelus, Baxter a The Killing Tree.
Jean-Christophe Yoccoz

Jean-Christophe Yoccoz (* 29. máj 1957, Paríž, Francúzsko)† 3. september 2016 bol francúzsky matematik. 
Bol známy predovšetkým vďaka svojej práci v teórii dynamických systémov. V roku 1994 dostal Fieldsovu medailu.
Nemecký daviscupový tím

Nemecký daviscupový tím je tenisový tím, ktorý reprezentuje Nemecko v Davisovom pohári.
William Willet

William Willet (* 1. november 1869, New York, USA - † 29. marec 1921, Philadelphia, Pensylvánia) bol americký maliar portrétov, neogotických vitráží a nástenných malieb. Spolu so svojou manželkou Anne Lee Willetovou založil v roku 1899 štúdio "Willet Stained Glass and Decorating Company".
Bol pod vplyvom prerafaelistov v opozícii proti tzv. americkej škole tvorby vitráží, ktorá bola typická najmä použitím opalescentného skla. Willet tvrdil, že použitie opalescentného skla ignorovalo princípy architektúry a nenapĺňalo význam okna. 
Willet bol v čase svojej smrti v roku 1921 považovaný za jedného z najvýznamnejších maliarov vitráží v USA
Santiago de Cuba

Santiago de Cuba je druhé najväčšie mesto na Kube, hlavné mesto provincie Santiago de Cuba. Leží na juhovýchodnom pobreží ostrova, asi 870 km od Havany. V súčasnosti má viac ako 494 000 obyvateľov.
Mesto založil španielsky conquistador Diego Velázquez de Cuéllar už v r. 1514, čo ho robí najstarším na Kube. V meste sa nachádza viacero významných historických a kultúrnych pamiatok, ako napr. pevnosť San Pedro de la Roca zo začiatku 17. st., ktorá je zapísaná aj v zozname UNESCO, podobne ako prírodný park Baconao, nachádzajúci sa asi 20 km východne od mesta.
Santiago de Cuba je tiež významným prístavným mestom a nachádza sa v ňom medzinárodné "Letisko Antonia Macea".
Personálna agentúra

Personálna agentúra je spoločnosť/firma/organizácia, ktorá sa zaoberá sprostredkovaním práce. Jej hlavnou činnosťou je vyhľadávanie ľudí pre svojich klientov z radov zamestnávateľov na príslušné pracovné pozície a naopak, hľadanie pracovnej pozície pre jej klientov (potencionálnych zamestnancov) podľa ich špecifických predstáv a schopností. Okrem toho poskytuje rady týkajúce sa personalistiky či pracovného práva.
Tito &amp; Tarantula

Tito &amp; Tarantula je rocková hudobná skupina, ktorá vznikla v Hollywoode (Kalifornia, USA) v roku 1992. Skupina je známa vďaka svojim piesňam "After Dark", "Back to the House That Love Built", "Strange Face of Love" a "Angry Cockroaches"; zásadnú úlohu pritom zohralo jej účinkovanie vo filme Roberta Rodrigueza From Dusk Till Dawn ako skupiny "Titty Twister".
Life Less Frightening

„Life Less Frightening“ je tretí singel americkej melodic hardcorovej skupiny Rise Against z ich tretieho štúdiového albumu "Siren Song of the Counter Culture".
Text piesne zachytáva rôzne hrôzy sveta, túži po živote v pokoji („...I'm soaking with the sins of knowing what's gone wrong...“) a vyvodzuje, že nedostatočná akcia bude príčinou zhoršenia problémov („Time again I have found myself stuttering/Foundations pulled out from under me.“).
Prehľad výkonnosti.
„Life Less Frightening“ dosiahol #33 v americkej hitparáde US Modern Rock.
Geffen Records

Geffen Records, niekedy skrátene Geffen, je hudobné vydavateľstvo, ktoré vlastní Universal Music Group.
Geffen Records založil v roku 1980 americký podnikateľ David Geffen. Vydavateľstvo okrem iného vydalo albumy spevákov a skupín ako Guns N’ Roses či Aerosmith. Veľký komerčný úspech zaznamenalo vydaním albumu "Nevermind" americkej skupiny Nirvana. V súčasnosti firma sídli v Santa Monice v Kalifornii.
Rock Against Bush

Rock Against Bush bol projekt aktivizovaný punkovými a alternatívnymi hudobníkmi proti volebnej kandidatúre Georga W. Busha v amerických prezidentských voľbách v roku 2004. Jeho podstatou bolo využiť hudbu na vytvoreniu nálad proti vojne a pre mier, podobne ako hudobný festival Woodstock.
Renault Samsung Motors

Renault Samsung Motors je juhokórejský výrobca automobilov. Spoločnosť bola založená pod názvom Samsung Motors v roku 1994 a predávať autá začala v roku 1998, krátko pred vypuknutím ázijskej finančnej krízy. Rokovania so spoločnosťou Renault sa začali v decembri 1998 a v septembri 2000 Renault odkúpil 70 percent akcií spoločnosti za 512 miliónov USD.
Renault 14

Renault 14 je automobil nižšej strednej triedy, ktorý vyrábala francúzska automobilka Renault v rokoch 1976-1983.
Zaviedol pohon predných kolies, bol vyvinutý ako konkurencia v segmente nižšej strednej triedy, ktorú otvoril Volkswagen Golf.
Ready to Fall

„Ready to Fall“ je prvý singel americkej melodic hardcorovej skupiny Rise Against z ich štvrtého štúdiového albumu "The Sufferer &amp; the Witness" z roku 2006.
Akustická verzia piesne bola predstavená naživo na rozhlasovej stanici CJZN vo Victorii v Britskej Kolumbii dňa 18. januára 2007 po koncerte skupiny Billy Talent spoločne s Rise Against, Anti-Flag a Moneen.
Pieseň sa nachádza v akčnom filme 12 Rounds z roku 2009.
Prehľad výkonnosti.
Pieseň dosiahla #13 v hitparáde "Billboard" Modern Rock Tracks. Je to najnižšia pozícia singlov z albumu "The Sufferer &amp; the Witness", ale v tej dobe to bola druhá najvyššia pozícia singlu.
Renault 6

Renault 6 je automobil nižšej strednej triedy, ktorý vyrábala francúzska automobilka Renault v rokoch 1968-1980. Uvedený bol v roku 1968 na Paris Motor Show a bol určený ako najvrchnejšia alternatíva k modelu Renault 4, ktorý mal konkurovať modelom Citroën Ami 6 a Citroën Dyane. Používal platformu R4 ako aj jeho 845 cc motor a technicky bol s ním takmer identický, no jeho karoséria typu hatchback bola dlhšia a modernejšia. Vizuálne sa podobal na Renault 16.
Renault 15/17

Renault 15 a Renault 17 sú dve varianty rovnakého automobilu typu kupé, ktorý navrhla a vyrábala francúzska automobilka Renault v rokoch 1971-1980. R17 sa predával ako R177 v Taliansku. Boli to prakticky kupé verzie modelu Renault 12. Hlavnými rozdielmi medzi oboma verziami bola konfigurácia predných svetlometov (R15 mal dva pravouhlé svetlomety, R17 mal štyri kruhové) a ich zadné bočné okná. Niektoré trhy uvádzali R17 s pravouhlými svetlami v TL verzii.
Renault 15 a Renault 17 boli uvedené na Paris Motor Show v októbri 1971.
Dizzy

Dizzy je hlavný hrdina série počítačových hier vydaných spoločnosťou Codemasters koncom 80. a začiatkom 90. rokov 20. storočia. Jeho autorom sú Phillip a Andrew Oliver (Oliver Twins). Dizzy je inteligentné biele "vajíčko" s typickým výzorom - červenými rukami a nohami. V každej sérii sa snaží zachrániť svojich priateľov alebo rodinu - "Yolkfolk" pred zlým čarodejníkom Zaksom . Prvá hra, v ktorej sa objavil (v roku 1986) má názov "Dizzy: The Ultimate Cartoon Adventure".. 
Postavy.
Dizzyho priatelia a rodina sa nazýva Yolkfolk. Tvoria ho:
Záporné postavy
Iné postavy
Hnutie 26. júla

Hnutie 26. júla (špan.:" Movimiento 26 de Julio", skr. "M-26-7") bola kubánska guerillová organizácia, ktorá na konci 50. rokov 20. st. pod vedením Fidela Castra uskutočnila revolúciu proti diktátorovi Fulgenciovi Batistovi.
Názov hnutia sa viaže k udalostiam z 26. júla 1953, keď skupina vyše 150 revolucionárov pod vedením právnika Fidela Castra uskutočnila ozbrojený útok na kasárne Moncada a Bayamo, pričom cieľom tejto akcie bolo spustenie povstania proti diktátorskému režimu Fulgencia Batistu. Útok sa skončil neúspešne a väčšina jeho účastníkov bola zabitá (len veľmi malá časť z nich zahynula priamo pri útoku, väčšinu zavraždili neskôr počas „výsluchov“ po zadržaní alebo vo väzniciach). Zvyšok účastníkov útoku, vrátane Fidela Castra a jeho brata Raúla odsúdili na dlhoročné tresty odňatia slobody vo väznici na "Isla de Pinos" (dnes Isla de Juventud – "Ostrov mládeže").
Na upokojenie domácej situácie udelil v máji 1955 Batista väčšine svojich politických väzňov milosť, vrátane Castra a jeho útočníkov z Moncady. Castro bol už v tom čase v rámci protibatistovskej opozície veľmi populárny a 12. júna 1955 oficiálne založil "Hnutie 26. júla". O necelý mesiac na to odišiel do exilu v Mexiku, kde začal formovať ozbrojenú vetvu hnutia, s ktorou plánoval vylodiť sa na Kube a spustiť revolúciu. Medzitým sa napriek policajnému prenasledovaniu a represiám rozrástlo Hnutie 26. júla aj priamo na Kube, obzvlášť vo veľkých mestách ako Havana či Santiago de Cuba, kde je jedným z popredných aktivistov hnutia Frank País (zavraždený Batistovou políciou 30. júla 1957).
Po spustení partizánskej vojny v decembri 1956 sa mnohí členovia hnutia pridali ku Castrovým povstalcom v horách (táto časť hnutia sa začala nazývať "Ejército Rebelde"), alebo pokračovali v odbojovej činnosti v mestských oblastiach (tzv. mestský front). Hoci obe vetvy hnutia úzko spolupracovali, nie vo všetkých otázkach dosiahli konsenzus a niekedy dochádzalo k rozporom. K takejto situácii došlo napr. v prípade generálneho štrajku z 9. apríla 1958, ktorý presadzoval mestský front, zatiaľčo Castro ho odmietal ako neefektívny. To sa ukázalo ako pravda a štrajk už v zárodku Batista brutálne potlačil. 
Po víťazstve revolúcie v januári 1959 sa Hnutie 26. júla pod vedením F. Castra stalo najsilnejšou stranou v novej vláde a v júli 1961 sa spojilo s ďalšími organizáciami protibatistovského odboja, aby sa v r. 1965 pretransformovalo na "Komunistickú stranu Kuby".
HKm Zvolen v sezóne 2010/2011

Sezóna 2010/2011 je pre HKm Zvolen štrnástou sezónou v nepretržitom slede a pätnástou celkovo v slovenskej hokejovej extralige.
Prípravné zápasy.
Počas letnej prípravy na sezónu odohral HKm Zvolen niekoľko prípravných zápasov, vrátane účasti na troch medzinárodných turnajoch.
Zmeny v kádri.
Pred sezónou.
S HKm Zvolen absolvoval letnú prípravu aj Ľuboš Dobrý, tím však opustil ešte pred začiatkom sezóny.
Počas sezóny.
Počas sezóny došlo k výmene aj na trénerskom poste, keď dvojicu Ernest Bokroš - Milan Hovorka nahradili po 52. kole Jozef Škrak a Vladimír Klinga.
Výsledky zápasov.
Základná časť.
V základnej časti sa Zvolen stretol s každým súperom trikrát doma a trikrát vonku. Navyše odohral tri zápasy s tímom HK Orange 20, a to po 17. kole (doma) a po 27. a 52. kole (vonku), ktorých výsledky sa mu započítali do tabuľky.
Play-off.
Štvrťfinále.
Hrá sa na štyri víťazné zápasy.
Po prehre s Banskou Bystricou vo štvrťfinále 3:4 na zápasy obsadil HKm Zvolen konečné šieste miesto.
Ostatné tímy.
Konečné umiestnenia ostatných tímov patriacich pod HKm Zvolen:
Eudamidas III.

Eudamidas III. (iné názvy: Eudamidás III., Eurydamidas, Eurydamidás; ) z kráľovského rodu Eurypontovcov bol kráľom Sparty od roku 241 pred Kr. do roku 228 pred Kr. Vládol spolu s Leónidom II. pochádzajúceho z rodu Agiovcov od roku 241 pred Kr. do roku 235 pred Kr. a potom s jeho synom Kleomenom III. od roku 235 pred Kr. do roku 228 pred Kr.
Eudamidas bol synom popraveného kráľa Sparty Agida IV., ktorý sa pokúsil v Sparte zaviesť sociálne reformy. Zavedeniu týchto reforiem bránila silná opozícia na čele ktorej stál jeho spolukráľ Leónidas II. a efori. Celý tento politický boj nakoniec skončil uväznením kráľa Agida IV. a jeho popravou. Agis IV. aj keď mal vtedy len dvadsaťštyri rokov nezomrel bezdetný. Manželka Agiatis mu porodila syna Eudamida a ten sa ako jeho najbližší príbuzný z rozhodnutia eforov stal jeho následníkom. Eudamidas sa stal kráľom keď bol ešte dieťaťom, takže vládol len formálne, ale aj neskôr mal svoje právomoci výrazne obmedzené. V Sparte vládol s podporou eforov jeho spolukráľ Leónidas.
V roku 235 pred Kr. Leónidas II. zomrel a spolukráľom Eudamida sa stal Kleomenes III. Po siedmich rokoch spoluvlády s Kleomenom III., ale mladý Eudamidas za nevyjasnených okolností zomrel. Podľa Pausania ho dal Kleomenes otráviť čo je veľmi pravdepodobné, lebo Kleomenes dal zavraždiť aj jeho strýka Archidama V. po krátkom čase ako sa stal jeho nástupcom. Bola to doba, keď Kleomenes III. pri zavádzaní svojich reforiem odstraňoval odporcov reformy a ľudí čo mu stáli v ceste dosiahnutia absolútnej moci v štáte. Po týchto čistkách dosadil na miesto spolukráľa svojho brata Eukleida, čím porušil stáročnú tradíciu (určenú Lykurgovým zákonom), že spartský trón spolukráľa neobsadil člen kráľovskej rodiny Eurypontovcov, ale člen jeho rodu.
Enrico Bombieri

Enrico Bombieri (* 26. november 1940, Miláno, Taliansko) je taliansky matematik. Zaoberá sa predovšetkým teóriou čísel, matematickou analýzou, algebraickou geometriou a teóriou grúp.
V teórii čísel je známy predovšetkým vďaka práci v analytickej teórii čísel, kde sa zaoberal sitovými metódami, a kde dokázal tzv. Bombieriho-Vinogradovu vetu. V matematickej analýze je známy najmä vďaka práci v oblasti komplexnej analýzy, kde sa zaoberal najmä Bieberbachovou domnienkou a funkciami viacerých komplexných premenných a v oblasti parciálnych diferenciálnych rovníc. V geometrii je po ňom pomenovaná tzv. Bombieriho-Langova domnienka.
Bombieri je nositeľom viacerých vedeckých ocenení, vrátane Fieldsovej medaily za rok 1974.
Heisuke Hironaka

Heisuke Hironaka (; * 9. apríl 1931, Iwakuni, prefektúra Jamaguči, Japonsko) je japonský matematik známy predovšetkým vďaka práci v algebraickej geometrii. V roku 1970 dostal Fieldsovu medailu.
Diaľnica A1 (Poľsko)

Diaľnica A1 () je diaľnica v Poľsku, ktorá prechádza severojužným smerom z Trojmesta ku českej hranici pri Wodzisławe a Bohumíne, odkiaľ pokračuje ako diaľnica D1. Diaľnica leží na trase cesty E75 a je súčasťou VI. paneurópskeho dopravného koridoru. Z väčšej časti je v štádiu výstavby alebo plánovania. Po dokončení spojí Trojmesto s Toruňom, Lodžou, Čenstochovou a priemyselnou oblasťou Horného Sliezska. Prejazd po diaľnici je spoplatnený mýtom.
História.
Výstavba diaľnice A1 bola plánovaná na 60. roky 20. storočia ako súčasť "Paneuróskej diaľnice Sever-Juh", ktorá mala spájať Škandináviu s krajinami okolo Stredozemného mora. Prvý úsek diaľnice medzi mestami Tuszyn a Piotrków Trybunalski bol postavený v rokoch 1978 až 1989.
29. júla 2005 začal koncesionár "(Gdańsk Transport Company S.A.)" s výstavbou úseku Rusocin – Nowe Marzy s dĺžkou . Tento úsek bol stavaný v plnom profile, s rezervou na výstavbu tretieho jazdného pruhu. Prvá časť s dĺžkou medzi Rusocinom a Swarożynom bola otvorená 22. decembra 2007. Zvyšok úseku bol otvorený 17. októbra 2008.
23. decembra 2009 bola otvorená diaľničná križovatka Gliwice Sośnica a úsek Gliwice Sośnica – Bełk s dĺžkou .
Trojmesto

Trojmesto () je označenie pre súmestie miest Gdyňa, Gdansk a Sopot. Leží na východe Pomoranského vojvodstva nad Gdanskou zátokou v Baltskom mori.
Daniel Quillen

Daniel Gray Quillen (* 22. jún 1940, Orange, New Jersey, USA), niekde sa uvádza aj ako Daniel Grey Quillen, známy aj ako Dan Quillen – † 30. apríl 2011), bol americký matematik. Spočatku sa zaoberal najmä parciálnymi diferenciálnymi rovnicami, neskôr predovšetkým topológiou, algebrickou geometriou a reprezentáciou grúp. V roku 1978 dostal Fieldsovu medailu.
Mária Anna Habsburská

Mária Anna Habsburská môže byť:
Šiki Masaoka

Šiki Masaoka () rodným menom Cunenori Masaoka (), (* 17. september 1867, Macujama – † 19. september 1902, Tokio) bol japonský spisovateľ, básnik, literárny kritik a žurnalista. Žil v období Meidži Japonského cisárstva. Šikiho považujú za hlavného dejateľa v rozvoji modernej poézie haiku. Hral významnú úlohu aj pri oživení poézie tanka.
Život.
Narodil sa v chudobnejšej samurajskej rodine. Jeho chlapčenské meno bolo Tokoronosuke (処之助), v dospelosti dostal samurajské meno Noboru (升). Jeho otec Cunenao (常尚) bol nižším dôstojníkom a jeho matka Jae (八重) bola najstaršia dcéra Kanzana Óharu (大原 観山), učiteľa v klanovej škole. Šiki stratil otca keď mal päť rokov. V dvanástich rokoch začal písať čínske básne "kanši".
Noboru sa učil v strednej škole v Macujame, ktorej riaditeľom bol vodca demokratického hnutia Japonska Itagaki Taisuke. Taisuke mal veľký vplyv na jeho vývin. V roku 1883 odišiel do Tokia s úmyslom venovať sa politike a filozofii. Písal pre denník Nippon, cestoval po Japonsku a zanechal po sebe viacero cestovných denníkov (haibun). Po ukončení strednej školy začal študovať na Tokijskej univerzite v januári 1890. V mladších rokoch hrával bejzbal.
V roku 1889 ochorel na tuberkulózu, vtedy si zmenil meno na Šiki (kukučka malá – "Cuculus poliocephalus"). Slovo Šiki je čínske čítanie japonského slova "hototogisu". Jeho choroba sa sťažila počas jeho vyslania ako vojnového korešpondenta v Prvej čínsko-japonskej vojne. Po návrate z vojenskej služby v roku 1895 sa zotavoval v sanatóriu v Macujame ale uvedomoval si, že jeho choroba je fatálna. Do roku 1898 chorľavel a bol pripútaný na lôžku. V rokoch 1901 – 1902 napísal sériu denníkov, v ktorých podrobne opísal klinický priebeh svojej choroby. Tieto denníky tiež obsahujú početné básne tanka a haiku.
Literárna tvorba.
Šiki bol intenzívny obhajca modernizácie haiku a oživenie žánru tanka. Starší názov haiku  – "hokka" – premenoval na haiku. Tanka mala nahradiť názov 31-slabičnej (mórovej) básne s tradičným názvom "waka" kvôli jasnému rozlíšeniu od všeobecného názvu pre japonskú poéziu (waka). Svojimi súčasníkmi bol považovaný za avantgardného reformátora poézie. Šiki tiež začal písať voľný verš. Jeho štýl je svieži a jednoduchý a v súčasnosti populárny. Šiki je zaraďovaný medzi štyroch najlepších tvorcov haiku spolu s autormi Busonom Josom, Bašóm Macuom a Issom Kobajašim.
Pri skladaní haiku sa snažil o "bežný tón"  – "cukinamičó", ktorého bol prvým postulátorom. Šlo mu o rozšírenie tematického okruhu a uvedenie nových výrazových prostriedkov, ktoré mali súvis s rýchlo sa rozvíjajúcim moderným životom v Japonsku. Tento jeho štýl mal taký vplyv, že koncom rokov deväťdesiatych 19. stor. v Japonsku už všeobecne prevládol. V roku 1897 založil významný básnický časopis "Hototogisu" (kukučka malá). Šiki Masaoka mal výrazný vplyv na japonskú modernú poéziu a prózu.
Fat Wreck Chords

Fat Wreck Chords je Kalifornské nezávislé vydavateľstvo, zameriavajúce sa na punk rock. Jeho zakladateľom sú Fat Mike (hlavný spevák punk rockovej skupiny NOFX) a jeho manželka Ervin. Bolo založené v roku 1990. 
Vydavateľstvo vydalo materiály pre skupiny ako NOFX, Good Riddance, Descendents, Me First and the Gimme Gimmes, The Loved Ones, Propagandhi, Rise Against, Lagwagon, Strung Out, No Use for a Name, Less Than Jake, Against Me!, Anti-Flag a mnoho ďalších.
Jesse Douglas

Jesse Douglas (* 3. júl 1897, New York, USA – † 7. september 1965, New York, USA) bol americký matematik, ktorý sa zaoberal predovšetkým variačným počtom. V roku 1936 dostal Fieldsovu medailu za vyriešenie Plateauovho problému.
Klaus Friedrich Roth

Klaus Friedrich Roth (* 29. október 1925, Vroclav, Poľsko – † 10. november 2015, Inverness, Spojené kráľovstvo) bol nemecký matematik pôsobiaci v Spojenom kráľovstve. Zaoberal sa predovšetkým diofantickou aproximáciou a analytickou teóriou čísel. Bol nositeľom Fieldsovej medaily za rok 1958.
Appeal to Reason

Appeal to Reason je piaty štúdiový album americkej melodic hardcorovej skupiny Rise Against. Po turné na podporu ich predchádzajúceho albumu "The Sufferer &amp; the Witness", začala skupina nahrávať "Appeal to Reason" v januári 2008 pod vydavateľstvom Blasting Room v Colorade. Nahrávanie a výroba bola dokončená v júni, a album bol vydaný v Severnej Amerike dňa 7. októbra 2008. Je to album, na ktorom sa podieľal ich nový gitarista Zach Blair. Album bol certifikovaný na platinu od CRIA.
Appeal to Reason je album, ktorý dosiahol #3 v hitparáde Billboard 200 teda najvyššia miesto zo všetkých albumov Rise Against. Album dosiahol predaj 64 700 kópií v jeho prvom týždni od vydania. Z albumu sú vydané tri single: „Re-Education (Through Labor)“, „Audience of One“ a „Savior“.
Zoznam skladieb.
Hudbu vytvorila Rise Against; všetky texty napísal Tim McIlrath.
Interscope Records

Interscope Records je americké hudobné vydavateľstvo, ktoré spadá pod spoločnosť Interscope-Geffen-A&amp;M, ktorá zase spadá pod Universal Music Group. Pod samotné vydavateľstvo spadá celá rada menších, väčšinou nezávislých hudobných vydavateľstiev. Interscope Records založili v roku 1990 Jimmy Iovine a Ted Field s podporou vydavateľstva Atlantic Records (ktoré vlastní 53% akcií vydavateľstva). Medzi najznámejšie osobnosti nahrávajúce v Interscope Records patria napríklad speváčka Lady Gaga, skupina LMFAO, Marilyn Manson či rapper 50Cent
Queensboro Bridge

Queensboro Bridge alebo aj "59th Street Bridge" je konzolový most v New York City, ktorý preklenuje East River. Spája Long Island CIty v Queense s Manhattanom, pričom prechádza ponad Roosevelt Island. Postavený bol v 30. marca 1909.
Je dvojpodlažný so 4 jazdnými pruhmi vo vrchnom a 6 v spodnom podlaží. Celková dĺžka mosta 1 135,2 m s rozpätiami hlavných polí: 360 m západné pole, 300 m východné pole a 192 m stredné pole.
Mostom prechádza cesta New York State Route 25, po ktorej v tomto úseku prešlo v roku 2008 denne priemerne 176 306 automobilov.
Tošio Kató

Tošio Kató, (* 25. august 1917, Kanuma, prefektúra Točigi, Japonsko – † 2. október 1999, Oakland, Kalifornia, USA) bol japonský matematik. Zaoberal sa predovšetkým parciálnymi diferenciálnymi rovnicami, funkcionálnou analýzou a matematickou fyzikou. V roku 1980 dostal Wienerovu cenu za aplikovanú matematiku.
Život.
Tošio Kató sa narodil 25. augusta 1917 v meste Kanuma v prefektúre Točigi. Pred druhou svetovou vojnou začal štúdium fyziky na Tokijskej univerzite, kde prvý stupeň ukončil v roku 1941. Druhá svetová vojna však znemožnila jeho ďalšie štúdium a jej zvyšok strávil v zlých podmienkach prácou na vidieku. Počas tohto obdobia niekoľkokrát bojoval o život a dostal aj tuberkulózu.
Po druhej svetovej vojne Kató pokračoval na doktorandskom štúdiu, ktoré ukončil v roku 1951, kedy aj začal učiť na Tokijskej univerzite. V rokoch 1954 až 1955 po prvýkrát navštívil Spojené štáty, pričom istý čas strávil aj na Kalifornskej univerzite v Berkeley. V roku 1958 sa stal profesorom fyziky na Tokijskej univerzite a v roku 1962 sa vďaka pozvaniu Františka Wolfa stal profesorom matematiky v Berkeley, kde zotrval až do odchodu do dôchodku v roku 1988. S vedeckou činnosťou však pokračoval aj po tomto dátume. Zomrel 2. októbra 1999 na náhle zlyhanie srdca.
Práca.
Tošio Kató venoval pravdepodobne najväčšiu časť svojho tvorivého života štúdiu metód funkcionálnej analýzy (presnejšie teórie operátorov a spektrálnej teórie) a ich využití v kvantovej mechanike. Považuje sa za zakladateľa modernej teórie Schrödingerových operátorov, zaoberal sa však aj spektrálnou teóriou ďalších operátorov vyskytujúcich sa v kvantovej mechanike. V roku 1966 vydal knihu "Perturbation theory for linear operators," ktorá je v tejto oblasti považovaná za klasiku.
Zaoberal sa aj parciálnymi diferenciálnymi rovnicami, predovšetkým dosiahol niekoľko dôležitých výsledkov ohľadom Navierových-Stokesových rovníc, ktorá sa využívajú v mechanike tekutín a ohľadom Kortewegovej-de Vriesovej rovnice na opis vlnenia na plytkej vode. Zaoberal sa aj žiarením gama.
Kolektívne nakupovanie

Kolektívne nakupovanie označuje nákupnú stratégiu založenú na skupinovej zľave, pochádzajúcu z Čínskej ľudovej republiky. svoj rozmach zažilo v roku 2005 v USA. Je známe pod označením Tuangou (vyslovované "twangoo"). U nás je od roku 2010 zastúpené niektorými servermi.
Funkčnosť.
Server s obchodníkom dohodne zľavu na službu alebo produkt za podmienok, že si ho objedná minimálny počet ľudí. Server predstaví ponuku na svojich stránkach, ktoré majú vysokú návštevnosť. Pokiaľ návštevníka zľava zaujme, objedná si daný produkt alebo službu – v tejto chvíli ešte nič neplatí. Ak sa nájde dostatočný počet ľudí, stáva sa zľava aktívna a až v tejto chvíli návštevníci platia (blokácia kariet, PayPal a platba z účtu na účet). Pokiaľ je už zľava aktivovaná, peniaze s online platbami sa realizujú ihneď. Po zaplatení dostávajú návštevníci tzv. voucher, ktorý obsahuje unikátny kód.
Väčšina zľavových ponúk trvá len jeden deň. Po ukončení ponuky zľavy sa odošle zoznam unikátnych kódov obchodníkom a pokiaľ príde zákazník s platným voucherom, dostane požadovanú službu alebo produkt na základe tohoto unikátneho kódu.
Ide o nový marketingový nástroj, ktorý bez rizika pomáha obchodníkom upútať pozornosť. Veľmi jednoducho sa dá vypočítať návratnosť nehladiac na to, že veľa klientov príde bez voucheru, pretože ich zaujme samotný obchodník alebo iná ponuka.
Craig Arnold Tracy

Craig Arnold Tracy (* 9. september 1945, Spojené kráľovstvo) je matematik v súčasnosti žijúci v USA. Je známy predovšetkým vďaka práci v matematickej fyzike a teórii pravdepodobnosti. Spoločne s Haroldom Widomom pracoval na asymptotickej analýze Toeplitzových determinantov a ich zovšeobecnení v teórii operátorov. Spoločne s Widomom je aj objaviteľom tzv. Tracyho-Widomovho rozdelenia. V roku 2007 obaja dostali Wienerovu cenu za aplikovanú matematiku.
Otto Toeplitz

Otto Toeplitz (* 1. august 1881, Vroclav, Poľsko, vtedy Nemecké cisárstvo – † 15. február 1940, Jeruzalem, Izrael, vtedy Britský mandát Palestína) bol nemecký matematik. Pracoval predovšetkým vo funkcionálnej analýze a lineárnej algebre.
Spočiatku sa zaoberal najmä algebraickou geometriou, neskôr, pod vplyvom Davida Hilberta, spektrálnou teóriou, ktorá vzišla z Hilbertovej práce v oblasti integrálnych rovníc a ďalšími metódami rodiacej sa funkcionálnej analýzy. Známa je tiež jeho práca v oblasti kvadratických foriem. 
Je po ňom pomenovaných viacero matematických viet a konceptov. V lineárnej algebre sú to najmä Toeplitzova matica a Silvermanova-Toeplitzova veta, vo funkcionálnej analýze zas Toeplitzova algebra, Hellingerova-Toeplitzova veta a Calderónov-Toeplitzov operátor.
Toeplitzova matica

Toeplitzova matica (pomenovaná po nemeckom matematikovi Toeplitzovi) je v lineárnej algebre štvorcová matica, ktorá je konštantná pozdĺž každej svojej diagonály. Ide teda o ľubovoľnú maticu tvaru
Matica
typu formula_3 je teda Toeplitzova práve vtedy, ak pre ľubovoľné formula_4 platí
Toeplitzove matice patria do triedy persymetrických matíc, t. j. matíc, ktoré sú symetrické podľa vedľajšej diagonály.
Analytická teória čísel

Analytická teória čísel je oblasť matematiky, ktorá využíva metódy matematickej analýzy na riešenie úloh teórie čísel. Skúma najmä otázky ohľadom počtu a rozloženia prvočísel a možnosti analytického opisu niektorých ich podtried. Dôležitým aparátom sú pri tom vytvárajúce funkcie a Riemannova zeta funkcia.
Na rozdiel od algebraickej teórie čísel, ktorá sa zaoberá predovšetkým hľadaním presných riešení problémov, majú výsledky v analytickej teórii čísel väčšinou tvar aproximácií. Typickými výsledkami analytickej teórie čísel sú teda napríklad rôzne asymptotické odhady počtu, či hustoty rozloženia prvočísel.
Re-Education (Through Labor)

„Re-Education (Through Labor)“ je prvý singel z piateho štúdiového albumu "Appeal to Reason" americkej melodic hardcorovej skupiny Rise Against. Singel bol vydaný digitálne cez digitálne obchody a rozhlasové stanice dňa 25. augusta 2008. V ten istý deň bolo vydané aj hudobné video.
Limitovaná edícia singlu vyšla na 7" vinyle a výlučne ho možno získať predobjednávkou albumu "Appeal to Reason". Táto verzia tiež obsahuje B-stranu s názvom „Minor Threat“, ktorá je coververziou titulnej piesne skupiny „Minor Threat“.
V piatom týždni od vydania dosiahol singel v hitparáde "Billboard" Alternative Songs druhú najvyššiu priečku k dnešnému dňu a to #5. Odvtedy dosiahol vrchol na #3. „Re-Education (Through Labor)“ je prvý singel Rise Against, ktorý sa objavil v hitparáde Hot Mainstream Rock Tracks.
Bali (ostrov)

Bali (/'ba:li) je provincia Indonézie a najzápadnejší ostrov zo súostrovia Malé Sundy. Je umiestnený východne od Jávy a západne od Lomboku. Provincia je zložená z ostrova Bali a niekoľkých menších ostrovov najmä Nusa Penida, Nusa Lembongan, a Nusa Ceningan. Provinčné hlavné mesto Denpasar je najviac obývané mesto v súostroví Malé Sundy a druhé najväčšie po Makassare vo východnej Indonézii. Bali je jediná provincia v Indonézii s majoritou Hinduistov, až 83,5% obyvateľstva dodržiava Balijský hinduizmus.
Bali je hlavná turistická destinácia Indonézie s významným nárastom turizmu už od 80. rokov 20. storočia. S turizmom spojený obchod tvorí až 80 % ekonomiky. Je preslávený pre svoje vysoko rozvinuté umenie, vrátane tradičného a moderného tanca, sochárstva, maľby, kože, kovoobrábania a hudby. Indonézsky medzinárodný filmový festival sa koná každý rok na Bali. Niektoré významné medzinárodné udalosti sa konali tiež na Bali, napríklad Miss World 2013 a 2018, Výročné zasadnutia Medzinárodného menového fondu a Skupina Svetovej banky. TripAdvisor v marci 2017 označil Bali ako najlepšiu svetovú destináciu.
Celkovo žije na ostrove 4 362 000 (v roku 2019) obyvateľov.
Fabova hoľa (vrch)

Fabova hoľa () je najvyšší vrch vo Veporských vrchoch, krajinnom celku Slovenského rudohoria. Leží nad Pohronskou Polhorou, približne východne od Brezna.
Poloha.
Nachádza sa v severovýchodnej časti Veporských vrchov, v geomorfologickom podcelku Fabova hoľa. Leží v Banskobystrickom kraji, na hranici okresov Brezno a Revúca a zasahuje na katastrálne územie obcí Polomka, Pohronská Polhora a Muráň. Najbližšími sídlami sú západne situovaná Pohronská Polhora a Michalová, severne sa nachádza Bacúch, Polomka, Závadka nad Hronom a Heľpa, východne Muráň a južne Tisovec. Vrch je súčasťou Národného parku Muránska planina a rovnomennej prírodnej rezervácie.
Opis.
Fabova hoľa leží v najvyššej, severovýchodnej časti Veporských vrchov, v hrebeni vedúcom zo sedla Zbojská a smerujúcom severozápadným smerom na Psicu () a severným na Malú Smrekovicu (). Východne sa nachádza Nehovo (), Kľak (), Veľká () a Malá Stožka () a Ostrica (), južne Vysoký vrch (), Strieborná (), Kučalach () a Bánovo (), západne Lômik (), Vysoká (), Psica () a Lešník () a severne Javorinka (), Veľká Smrekovica (), Skalka (), Malá Smrekovica () a Slatvinské (). Východné svahy odvodňuje riečka Hronec do rieky Hron, rovnakým smerom odteká aj voda zo západných svahov, z ktorých vodu odvádza potok Rohozná a jej prítok Koniarky. Južné svahy sú pramennou oblasťou Rimavy v povodí Slanej. Na vrchol vedú značené turistické trasy. V minulosti bol vrchol pokrytý smrekovo-bukovo-jedľovým porastom, ktorý však zničila veterná kalamita.
Výhľady.
Vrchol pokrýva po veternej kalamite len nesúvislý riedky lesný porast, ktorý umožňuje kruhový rozhľad. Ponúka tak výhľad na okolité vrchy Veporských vrchov, Nízkych Tatier, Spišsko-gemerského krasu, Stolických vrchov a Poľany, nezriedka však vidieť i hrebeň Vysokých Tatier, Kremnické vrchy a vrchy severného Maďarska.
Turizmus.
Na Fabovu hoľu vedú turistické chodníky z Pohronskej Polhory, Polomky a zo sediel Zbojská a Burda. V sedle Burda bol v roku 2015 znovu otvorený Zrub Burda, fungujúci aj ako útulňa.
Mária Anna Španielska (1606 – 1646)

Mária Anna Španielska (* 18. august 1606 – † 13. máj 1646) bola španielska infantka, najmladšia dcéra španielskeho kráľa Filipa III. a jeho manželky Margaréty Habsburskej. Ako manželka panovníka Ferdinanda III. sa stala rímskonemeckou cisárovnou a českou a uhorskou kráľovnou.
Život.
Mária Anna bola mladšou sestrou španielskeho, portugalského, neapolského a sicílskeho kráľa Filipa IV. a sestrou kráľovny Anny Habsburskej, manželky francúzskeho a navarrského kráľa Ľudovíta XIII.
Na začiatku roku 1620 uvažoval anglický kráľ Jakub I. o tom, že by sa Mária Anna mohla stať manželkou jeho syna a dediča trónu, budúceho anglického a škótskeho kráľa Karola I. Princ Karol navštívil Madrid, kde sa stretol aj so svojou možnou budúcou manželkou Máriou Annou. Rokovania o sobáši však stroskotali na otázke vierovyznania; Mária Anna sa nechcela vydať za protestanta a Karol tiež odmietol konvertovať na katolícku vieru.
Nakoniec bola Mária Anna v roku 1626 zasnúbená so svojím prvostupňovým bratrancom, budúcim kráľom Ferdinandom III. Do Rakúska cestovala cez Taliansko a cesta bola veľmi nebezpečná a dlhá (trvala 14 mesiacov), pretože Európa sa v tom období zmietala v tridsaťročnej vojne a mnohé mestá boli poznačené morovými epidémiami. Svadba sa konala v roku 1631 a oslavy trvali vo Viedni celý mesiac.
Mária Anna bola počas svojho života aj politicky aktívna; počas manželovej neprítomnosti pôsobila ako jeho zástupkyňa a regentka. V roku 1637 ju v Regensburgu korunovali za nemeckú kráľovnú a o rok neskôr, 14. februára 1638, bola v Dóme sv. Martina korunovaná aj za uhorskú kráľovnú.
Smrť.
Počas tridsaťročnej vojny sa kráľovná rodina musela urýchlene presťahovať do Linzu, kde Mária Anna zomrela vo vysokom štádiu tehotenstva, pravdepodobne na následky otravy. Dieťa, dcéra Mária, po pôrode cisárskym rezom ešte chvíľku žila, no krátko na to zomrela. Sú pochované v spoločnej rakve v kapucínskej krypte vo Viedni.
Potomkovia.
Mária Anna mala spolu s manželom 6 detí:
Stolica (vrch)

Stolica () je najvyšší vrch Stolických vrchov aj celého Slovenského rudohoria. Na severných svahoch pramení rieka Slaná.
Poloha.
Nachádza sa vo východnej časti Stolických vrchov, v geomorfologickom podcelku Stolica. Vrchom vedie hranica Banskobystrického a Košického kraja, ako aj okresov Revúca a Rožňava. Mohutný masív zasahuje do katastrálneho územia obcí Muránska Zdychava, Čierna Lehota a Rejdová. Masív Stolice sa nachádza južne od hlavného hrebeňa, s ktorým ho na severe spája Slanské sedlo (), južné svahy končia sedlom Harová (), kde nadväzuje chrbát Lehotskej hole (). Vrcholom vedie východná hranica ochranného pásma Národného parku Muránska planina.
Opis.
Na vrchole Stolice končí Rudná magistrála a okolitými sedlami naň vedú viaceré trasy. Susednými vrchmi sú severne situovaný, Slanským sedlom oddelený Kyprov (), juhovýchodne ležiaci Grúň () a juhozápadne ležiaca Lehotská hoľa (). Na severných svahoch pramení rieka Slaná, odvodňujúca severné a východné svahy, vody z južne položených častí tečú Lehotským potokom do riečky Štítnik a západnú časť odvodňuje Zdychava, ktorá je prítokom Muráňa.
Výhľady.
Vrcholové partie Stolice sú sčasti porastené lesom, čo obmedzuje možnosť výhľadov. Tie sú možné len z menších lúk, najmä na južných svahoch masívu. Značná nadmorská výška i napriek tomu ponúka ďaleké výhľady, jedinečný je však najmä výhľad na neďalekú Kráľovu hoľu (). Pozorovať je možné mnohé vrchy pohoria, no dobre pozorovateľná je celá kráľovohoľská časť nízkotatranského hrebeňa a pri vhodných podmienkach i Vysoké Tatry.
Prístup.
Na vrchol vedú značkované chodníky:
Blasting Room

The Blasting Room je nahrávacie štúdio v Fort Collins v štáte Colorado v USA vytvorené členmi skupín Descendents, ALL, a Black Flag, vrátane punkového bubeníka Billa Stevensona.
Najnovšie vydané albumy sú "Supporting Caste" od Propagandhi, "The Lost Broken Bones" od Useless ID, "Appeal to Reason" od Rise Against a "Coaster" od "NOFX".
Mikrobiota krížolistá

Mikrobiota krížolistá (lat. "Microbiota decussata" Kom.) je vždyzelený ihličnatý strom z monotypického rodu "Microbiota", ktorý sa vyskytuje na v pohorí Sichote-Aliň, ktoré sa nachádza na ruskom ďalekom východe, na území Chabarovského a Prímorského kraja.
Druh bol objavený v roku 1921 Šiškinom, popísal ho v roku 1923 ruský botanik Vladimír Leontievič Komarov. Z politických dôvodov bol jeho objav utajovaný 50 rokov. Do Európy bol po prvýkrát dovezený v roku 1963 do vtedajšieho Česko-Slovenska.
Opis.
Mikrobiota je jednodomý, nízky, husto vetvený, rozprestrený ker, dorastá do výšky okolo 1 m a šírky 2 – 5 m. Listy sú šupinovité, krížmostojné, zelené, na plodných vetvičkách 2 mm dlhé a 1 mm široké, oválne, pretiahnuté do špičky s belavým okrajom. Mikrobiota má spomedzi ihličnanov najmenšie šištice (2 – 3 mm). Jediné semeno sedí uprostred otvorenej šišky, je bezkrídle, eliptického tvaru, hladké, lesklé tmavo hnedé až čierne. Kvitne v apríli-máji, šišky dozrievajú v auguste-októbri. Dožíva sa 80–100 rokov.
Ohrozenie.
V Rusku je mikrobiota zaradená medzi ohrozené a chránené druhy rastlín Červenej knihy Ruska.
Využitie.
V sadovníctve sa mikrobiota využíva ako mrazu a vetru odolná pokryvná drevina.
Peter Balgha

Peter Balgha (* 27. máj 1935, Dolný Kubín – † 16. máj 1972, Bratislava) bol slovenský prozaik, scenárista, filmový publicista a dramaturg.
Životopis.
Štúdia začal na gymnáziu v Dolnom Kubíne. V rokoch 1953 – 1958 pokračoval na filmovej fakulte Akadémie múzických umení v Prahe odbor filmová dramaturgia a filmová veda. 
V rokoch 1958 – 1970 bol dramaturg a vedúci filmového vysielania v Česko-slovenskej televízii v Bratislave. Bol predseda televíznej sekcie Slovenského zväzu filmových a televíznych umelcov. Zároveň vyučoval na Vysokej škole múzických umení v Bratislave. Za liberálne názory bol od roku 1968 prenasledovaný. Bol členom skupiny Generácia 56. 
Dielo.
Debutoval v časopise Mladá tvorba poviedkou "Neprebudený".
Próza:
Scenáre k televíznym filmom:
Dramaturgia televíznych filmov:
Ako dramaturg spolupracoval na viacerých televíznych adaptáciách diel svetových a slovenských autorov. Podieľal sa aj na tvorbe dokumentárnych a zábavných programov. Venoval sa filmovej, televíznej a divadelnej publicistike.
Kláštor San Millán de Yuso

Kláštor San Millán de Yuso je benediktínsky kláštor v španielskej obci San Millán de la Cogolla v autonómnom spoločenstve La Rioja. Jeho začiatky siahajú do stredoveku, kedy patril medzi najvýznamnejšie kláštory celej oblasti. Najdlhšie bol kláštor používaný benediktínmi, v súčasnosti žije v kláštore komunita augustiniánov.
Pre svoj výnimočný kultúrny odkaz bola stavba spolu s neďalekým kláštorom San Millán de Suso zapísaná na zoznam svetového dedičstva UNESCO.
Kláštor San Millán de Suso

San Millán de Suso je benediktínsky kláštor pri španielskej obci San Millán de la Cogolla v autonómnom spoločenstve La Rioja. Jeho začiatky siahajú do konca 6. storočia a dnes je významnou španielskou pamiatkou. Pred približne tisíc rokmi tu anonymným mníchom napísal "Glosas Emilianenses". Tieto poznámky napísané v troch jazykoch – latinčine, stredovekej baskičtine a stredovekého iberského sú písomnou pamiatkou miestneho dialektu.
Pre svoju kultúrnu hodnotu bola stavba spolu s neďalekým kláštorom San Millán de Yuso zapísaná na zoznam svetového dedičstva UNESCO.
Európska cesta 572

Európska cesta 572 ("E572") je európska cesta na Slovensku, ktorá začína v Trenčíne, končí v Žiari nad Hronom a je dlhá 101 kilometrov. 
Priebeh.
Európska cesta 572 kopíruje trasu cesty I. triedy číslo 9 a začína v Chocholnej na križovatke s diaľnicou D1 (E50 a E75). 
Pokračuje v peáži cesty I/9 cez Bánovce nad Bebravou, Nováky (križovatka s I/64), Prievidzu, Handlovú a Žiar nad Hronom do Ladomerskej Viesky, kde končí križovatkou s cestou I/65 (R1, E58 a E571).
V trase E572 bude na celom úseku prechádzať rýchlostná cesta R2.
Náměstí Republiky (stanica pražského metra)

Náměstí Republiky je stanica metra v Prahe na linke B. Nachádza sa pod križovatkou ulíc "V celnici" a "Havlíčkova" v štvrti Nové Město. Bola otvorená 2. novembra 1985.
Charakteristika stanice.
Stanica je trojlodná s 18 pármi prestupov na nástupište, razená, s plnou dĺžkou strednej lode. Dlhá je , založená hlboko pod povrchom. Má dva výstupy, dva podzemné vestibuly a tri eskalátorové tunely. Obidva vestibuly majú podpovrchovú dvojpodlažnú monolitickú konštrukciu zo železobetónu, sčasti zastropenú prefabrikovanými predpätými nosníkmi. K vestibulu pod námestím Republiky vedie jeden tunel, k vestibulu na Masarykovo nádraží vedie jeden krátky tunel s eskalátormi "Transporta" československej výroby, na ktorý sa napája ďalší dlhý s klasickým typom ruských eskalátorov, umiestnený oproti tomu prvému zhruba kolmo. Ako obklad stanice sú použité sklenené dosky, dosky Ekrona (strop) a vypuklé šošovky (steny za nástupišťom).
História stanice.
Výstavba stanice v rokoch 1977 – 1985 si vyžiadala náklady vo výške 618 miliónov Kčs. Museli vzniknúť rozsiahle výkopy, pri ktorých došlo k uzáverám na námestí a v okolí Masarykova nádraží na konci prvej polovice 80. rokov.
Povodeň v roku 2002.
Stanica bola v roku 2002 zaplavená povodňou. Následne musela byť zrekonštruovaná. Obnovené boli aj charakteristické sklenené šošovky, ktoré veľká voda odniesla až do stanice Karlovo náměstí. V novej podobe je ich však menej, pretože niektoré boli nenávratne zničené. Niekoľko ich radov tak bolo nahradených smaltovaným plechom. Namiesto originálneho združeného nosiča osvetlenia známeho z celého úseku I.B bol použitý modernejší, presvietený a odvodený z podobného zo stanice Kobylisy.
Ďalšou významnou udalosťou, ktorá zasiahla do podoby západného vestibulu stanice bola výstavba obchodného domu "Palladium". Kvôli tomu bol v roku 2006 uzavretý jeden v výstupov. V nasledujúcom roku bolo obchodné centrum dokončené a vďaka vestibulu napojené priamo na metro.
Neotektonika

Neotektonika zahŕňa najmladšie tektonické procesy a udalosti, ktoré postihli daný región, a ktorých hlavné znaky pretrvávajú dodnes v závislosti na aktuálnom tektonickom režime (angl. current tectonic regime, skrátene CTR). Keďže zemská kôra má na rôznych miestach nielen rozličné zloženie ale aj vek, môžu byť neotektonické javy v odlišných oblastiach chápané rozlične. Na Slovensku sú za neotektonické považované hlavne javy trvajúce od pliocénu až dodnes. Teda aktuálny tektonický režim tu pretrváva od konca miocénu asi 5,5 milióna rokov. Vo východnej oblasti Spojených štátov však aktuálny tektonický režim pretrváva už asi 15 miliónov rokov, zatiaľ čo na opačnej strane kontinentu v Kalifornii iba asi pol milióna rokov. Za hranicu začiatku neotektonickej epochy sa považuje obdobie, kedy v danej oblasti došlo k usporiadaniu platní alebo usporiadaniu napäťového poľa tak, ako je známe zo súčasnosti.
Pojem neotektonika po prvýkrát použil sovietsky geológ V.A. Obručev v roku 1948.
Aktívna tektonika.
Význam sledovania neotektonických pohybov spočíva hlavne v pozorovaní a predvídaní aktívnych tektonických procesov. Sú to tie procesy, ktorých aktivita bola potvrdená počas existencie ľudskej civilizácie. Predvídanie najnebezpečnejších z nich ako sú napr. zemetrasenia, subsidencia pobrežných oblastí a podobne, má veľký význam pre trvalo udržateľný rozvoj spoločnosti.
Spôsoby výskumu.
Pri neotektonickom výskume sú okrem klasických geologických metód ako je štruktúrna analýza zlomov a paleonapäťová analýza používané aj ďalšie vedné disciplíny ako seizmológia pri analýze ohniskových mechanizmov zemetrasení; rôzne typy geofyzikálnych meraní vo vrtoch; presné GPS merania zmien vzdialeností a nadmorských výšok; diaľkový prieskum Zeme, pri sledovaní geomorfologických a morfotektonických údajov o zemskom povrchu – morfometria a geomorfologická analýza.